# Kunadacs Községi Önkormányzat

# Képviselő-testülete

6097 Kunadacs Rákóczi u. 2.

Telefon: 06-76/558-131

Fax: 76/422-057

E-mail: kunadacs.ph@tanet.hu

86-8/2014.

**Kunadacs Községi Önkormányzat**

**Képviselő-testületének**

**2014. április 29-én**

**Kunpeszér község Képviselő-testületével**

**tartott együttes üléséről felvett**

## J E G Y Z Ő K Ö N Y V E

**Kunadacs Község Képviselő-testületének 52 - 53/2014.(IV.29.) sz. Kth.**

**Kunadacs Község Képviselő-testületének 5 - 6/2014.(V.9.) önk. rendelete**

Kunadacs, 2014. április 29.

**Kunadacs Községi Önkormányzat**

**Képviselő-testülete**

86-8/2014.

### J E G Y Z Ő K Ö N Y V

**Készült:** Kunadacs Községi Önkormányzat Képviselő-testületének 2014. április 29-én,

Kunpeszér Községi Önkormányzat Képviselő-testületével Kunpeszéren tartott

együttes üléséről.

**Jelen vannak:** Kunadacs Képviselő-testülete részéről:

Dunai László polgármester

Farkas Ildikó alpolgármester,

Bódog Ferenc, Makai Katalin, Látosné Laczkovics Anett képviselők (5 fő)

**Távolmaradását bejelentette:** Gattyán Zoltán, Kőrözsi Krisztián képviselők (2 fő)

**Tanácskozási joggal megjelent:** Palla Tibor jegyző

**Németh LászlóKunpeszér polgármestere** üdvözli az együttes Képviselő-testületi ülésén megjelenteket.

**Németh László polgármester** megállapítja Kunpeszér község Képviselő - testületének határozatképességét.

**Dunai László polgármester** megállapítja, hogy az ülés határozatképes, mivel Kunadacs község 7 fős képviselő-testületéből az ülés kezdetén 5 fő megjelent, így a képviselő-testület 1730 órakor megkezdi munkáját.

A Képviselő-testületek az egyes napirendek során külön-külön hozzák meg döntéseiket és az ülésről külön – külön jegyzőkönyv készül.

**Dunai László polgármester** javaslatot tesz az együttes ülés napirendjére.

**N a p i r e n d:**

1. Az Önkormányzat 2014. évi költségvetésének módosítása

***Előadó*:** polgármesterek

2. Az Önkormányzat 2013. évi költségvetési gazdálkodásáról szóló beszámoló elfogadása

***Előadó*:** polgármesterek

3. A Kunadacsi Közös Önkormányzati Hivatal 2013. évi munkájáról szóló tájékoztató

***Előadó*:** jegyző, aljegyző

Kunadacs község Képviselő-testülete az ismertetett napirendet egyhangúan elfogadta.

**l. Napirend tárgyalása**

Az Önkormányzat 2014. évi költségvetésének módosítása

***Előadó*:** polgármesterek

(Előterjesztés a jegyzőkönyvhöz csatolva, 1. sz. melléklete)

**Dunai László polgármester** ismerteti a költségvetési rendelet módosításának szükségességét és a főbb számokat. A közös önkormányzati hivatal működtetésének Kunpeszért is érintő részei beépülnek a székhely település költségvetésébe.

Elsőként Kunpeszér képviselő-testülete hozza meg a szükséges döntést.

**Dunai László polgármester** az előterjesztésnek megfelelően javasolja Kunadacs Önkormányzatának 2014. évi költségvetési rendelete módosításának elfogadását.

Kérdés, hozzászólás nem volt.

A Képviselő-testület 5 szavazattal, ellenszavazat nélkül az alábbi rendeletet alkotja.

**Kunadacs Községi Önkormányzat Képviselő-testületének**

**5/2014. (V.9.) önkormányzati rendelete**

**Kunadacs Község Önkormányzatának 2014. évi költségvetéséről szóló**

**3/2014.(II.20.) önkormányzati rendelete módosításáról**

Kunadacs Községi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotó hatáskörében, Magyarország Alaptörvénye 32. cikk (1) bekezdése f) pontjában meghatározott feladatkörében eljárva a következőket rendeli el:

**1. §** Kunadacs Község Önkormányzatának a 2014. évi költségvetéséről szóló

3/2014.(II.20.) önkormányzati rendelete (a továbbiakban: R.) 2. § (1) bekezdése

helyébe a következő rendelkezés lép:

„(1) A Képviselő-testület Kunadacs Község Önkormányzata (a továbbiakban:

Önkormányzat) 2014. évi költségvetésének

tárgyévi költségvetési bevételek főösszegét144.649,- e Ft-ban,

működési költségvetését 144.649,- e Ft-ban,

felhalmozási költségvetését 0,- e Ft-ban,

tárgyévi költségvetési kiadások főösszegét 158.992,- e Ft-ban,

működési költségvetését 148.286,- e Ft-ban,

felhalmozási költségvetését 10.706,- e Ft-ban,

tárgyévi költségvetési bevételek és kiadások egyenlegét14.343**,-** e Ft-ban,

a költségvetési hiány belső finanszírozására

szolgáló előző évek maradványát, működési célra 3.637,- e Ft-ban,

felhalmozási célra 4.206,- e Ft-ban,

a költségvetési hiány belső finanszírozását meghaladó

összegének külső finanszírozására szolgáló bevételek,

felhalmozási célú hitel felvételével 6.500,- e Ft-ban,

állapítja meg.”

**2. §**  (1) Az R. 1. melléklete helyébe a rendelet 1. melléklete lép.

(2) Az R. 2. melléklete helyébe a rendelet 2. melléklete lép.

(3) Az R. 4. melléklete helyébe a rendelet 3. melléklete lép.

(4) Az R. 5. melléklete helyébe a rendelet 4. melléklete lép.

(5) Az R. 7. melléklete helyébe a rendelet 5. melléklete lép.

(6) Az R. 12. melléklete helyébe a rendelet 6. melléklete lép.

(7) Az R. 13. melléklete helyébe a rendelet 7. melléklete lép.

(8) Az R. 14. melléklete helyébe a rendelet 8. melléklete lép.

(9) Az R. 15. melléklete helyébe a rendelet 9. melléklete lép.

(10) Az R. 16. melléklete helyébe a rendelet 10. melléklete lép

(11) Az R. a rendelet 11. melléklete szerinti 18. melléklettel egészül ki.

**3. §** Ez a rendelet a kihirdetését követő napon lép hatályba, és hatályba lépését

követő napon hatályát veszti.

Dunai László sk. Palla Tibor sk.

polgármester jegyző

***Záradék:***

A rendelet kihirdetése 2014. május „……” napján az önkormányzat hirdetőtábláján való kifüggesztéssel megtörtént.

2014. május hó „...........“

Palla Tibor

jegyző

**Dunai László polgármester** az előterjesztésnek megfelelően javasolja az adósságot keletkeztető ügyletekből eredő fizetési kötelezettség meghatározása tárgyú határozat tervezetének elfogadását.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 52/2014.(IV.29.) sz. Kth.**

*Adósságot keletkeztető ügyletekből eredő fizetési kötelezettség meghatározása*

**H a t á r o z a t**

Kunadacs Község Önkormányzatának Képviselő-testülete az államháztartásról szóló 2011. évi CXCV. törvény 29/A. §-a alapján, figyelemmel Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a 2014. évi költségvetési évet követő három évre várható összegét a határozat melléklete szerint állapítja meg.

Kunadacs Község Önkormányzatának nincs adósságot keletkeztető ügyletből fizetési kötelezettsége.

Kunadacs Község Önkormányzata megfelel a Stabilitási tv. 10. (3) bekezdésében foglalt követelménynek, miszerint „Az önkormányzat 3. § (1) bekezdése szerinti adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladja meg az önkormányzat adott évi saját bevételeinek 50%-át.”

**Felelős:** Képviselő-testület

**Határidő:** azonnal

***melléklet***

*Kunadacs Község Képviselő-testületének 51/2014.(IV.29.) sz. Kth. határozatához*

**Kunadacs Község Önkormányzat 2014. évi adósságot keletkeztető ügyleteiből**

**eredő fizetési kötelezettsége**

Ezer Ft-ban

|  |  |  |  |  |
| --- | --- | --- | --- | --- |
| Megnevezés | Tárgyév | Saját bevétel és adósságot keletkeztető ügyleteiből eredő fizetési kötelezettség a tárgyévet követő | | |
| 2015. évben | 2016.  évben | 2017.  évben |
| Helyi adók | 10.800 | 11.000 | 11.500 | 11.500 |
| Osztalékok, koncessziós díjak |  |  |  |  |
| Díjak, pótlékok, bírságok | 300 | 300 | 350 | 350 |
| Tárgyi eszközök, immateriális javak, vagyoni értékű jog értékesítése, vagyonhasznosításból származó bevétel |  |  |  |  |
| Részvények, részesedések értékesítése |  |  |  |  |
| Vállalat értékesítéséből, privatizációból származó bevétel |  |  |  |  |
| Kezességvállalással kapcsolatos megtérülés |  |  |  |  |
| **Saját bevétel** | **11.100** | **11.300** | **11.850** | **11.850** |
| **Saját bevétel 50%-a** | **5.550** | **5.650** | **5.925** | **5.925** |
| **Előző években keletkezett tárgyévet terhelő fizetési kötelezettség** |  |  |  |  |
| Felvett, átvállalt hitel és annak tőketartozása |  |  |  |  |
| Felvett, átvállalt kölcsön és annak tőketartozása |  |  |  |  |
| Hitelviszonyt megtestesítő értékpapír |  |  |  |  |
| Adott váltó |  |  |  |  |
| Pénzügyi lízing |  |  |  |  |
| Halasztott fizetés |  |  |  |  |
| Kezességvállalásból eredő fizetési kötelezettség |  |  |  |  |
| **Tárgyévben keletkezett, ill. keletkező, tárgyévet terhelő fizetési kötelezettség** |  |  |  |  |
| Felvett, átvállalt hitel és annak tőketartozása |  |  |  |  |
| Felvett, átvállalt kölcsön és annak tőketartozása |  |  |  |  |
| Hitelviszonyt megtestesítő értékpapír |  |  |  |  |
| Adott váltó |  |  |  |  |
| Pénzügyi lízing |  |  |  |  |
| Halasztott fizetés |  |  |  |  |
| Kezességvállalásból eredő fizetési kötelezettség |  |  |  |  |
| **Fizetési kötelezettség összesen** |  |  |  |  |
| **Fizetési kötelezettséggel csökkentet saját bevétel** | **5.550** | **5.650** | **5.925** | **5.925** |

**2. Napirend tárgyalása**

Az Önkormányzat 2013. évi költségvetési gazdálkodásáról szóló beszámoló elfogadása

***Előadó*:** polgármesterek

(Előterjesztés a jegyzőkönyvhöz csatolva, 2. sz. melléklete)

**Dunai László polgármester** a napirendhez kapcsolódóan elmondja, hogy az önkormányzat és a közös hivatal pénzügyi mutatói a tervezettnek megfelelően alakultak.

Javasolja a rendelet tervezetének elfogadását.

Kérdés, hozzászólás nem volt.

A Képviselő – testület 5 szavazattal, ellenszavazat nélkül az alábbi rendeletet alkotja.

**Kunadacs Községi Önkormányzat Képviselő-testületének**

**6/2014.(V.9.) önkormányzati rendelete**

**a 2013. évi költségvetésének végrehajtásáról**

Kunadacs Községi Önkormányzat (a továbbiakban: Önkormányzat) Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdése f) pontjában meghatározott feladatkörében eljárva a következőket rendeli el:

**I. Általános rendelkezés**

**1. §**

E rendelet hatálya kiterjed Kunadacs Községi Önkormányzat Képviselő-testületére (a továbbiakban: képviselő-testület), annak bizottságaira, a Kunadacsi Közös Önkormányzati Hivatalra és az önkormányzat felügyelete alá tartozó intézményeire.

**II. A költségvetés bevételeinek és kiadásainak főösszegei**

**2. §**

(1) A Képviselő-testület az önkormányzat 2013. évi költségvetésének végrehajtását a következő összegekkel hagyja jóvá.

Működési költségvetési bevételek összege 221.695,- e Ft

Felhalmozási költségvetési bevételek összege 137.015,- e Ft

Bevételek összesen 358.710,- e Ft

Működési költségvetési kiadások összege 200.294,- e Ft

Felhalmozási költségvetés kiadások összege 137.622,- e Ft

Kiadások összesen 337.916,- e Ft

Költségvetési egyenleg összege 20.794,- e Ft

Előző évi pénzmaradvány igénybevétele 11.794,- e Ft

Bevételek mindösszesen 370.504,- e Ft

(2) A képviselő-testület az önkormányzat 2013. évi összevont költségvetési mérlegét az 1. melléklet szerint hagyja jóvá.

(3) A képviselő-testület az önkormányzat 2013. évi pénzeszközök változását az 1/a. melléklet szerint hagyja jóvá.

**II. Kunadacs Községi Önkormányzat költségvetésének végrehajtása**

**3. §**

1. A képviselő-testület az Önkormányzat 2013. évi összevont költségvetési bevételi és kiadási főösszegnek forrásonkénti összetételének részletezését a 2. melléklet szerint hagyja jóvá.
2. A képviselő-testület az Önkormányzat 2013. évi bevételi és kiadási főösszegnek forrásonkénti összetételének részletezését a 3. melléklet szerint hagyja jóvá.
3. A képviselő-testület az Önkormányzat 2013. évi bevételeinek részletezését a 4., 5., 6., 7. mellékletek szerint hagyja jóvá.
4. A képviselő-testület az Önkormányzat 2013. évi kiadásainak részletezését a 8., 9., 10., 11., 12. mellékletek szerint hagyja jóvá.
5. A képviselő-testület a Polgármesteri Hivatal 2013. évi bevételi és kiadási főösszegnek forrásonkénti összetételének részletezését a 13., 14. melléklet szerint hagyja jóvá.
6. A képviselő-testület a Polgármesteri Hivatal 2013. évi kiadásainak szakfeladatokra történő megbontását a 15. melléklet szerint hagyja jóvá.
7. A képviselő-testület a Kunadacsi Igazgyöngy Óvoda 2013. évi bevételi és kiadási főösszegnek forrásonkénti összetételének részletezését a 16. melléklet szerint hagyja jóvá.
8. A képviselő-testület a Kunadacsi Igazgyöngy Óvoda 2013. évi kiadásainak szakfeladatokra történő megbontását a 17. melléklet szerint hagyja jóvá.
9. A képviselő-testület az európai uniós forrásból finanszírozott támogatással megvalósuló programok, projektek bevételeit, kiadásait a 18. melléklet szerint hagyja jóvá.
10. A képviselő-testület az Önkormányzat adósságot keletkeztető ügyleteiből eredő fizetési kötelezettségét a 19. melléklet szerint hagyja jóvá.
11. A képviselő-testület a Kunadacsi Közös Önkormányzati Hivatal 2013. évi bevételi és kiadási főösszegnek forrásonkénti összetételének részletezését a 20, 21. melléklet szerint hagyja jóvá.
12. A képviselő-testület a Kunadacsi Közös Önkormányzati Hivatal 2013. évi kiadásainak szakfeladatokra történő megbontását a 22. melléklet szerint hagyja jóvá.

**4. §**

(1) Az önkormányzatnak 2013. évben felvett hitel állománya nem keletkezett.

(2) A képviselő-testület az önkormányzat több éves kihatással járó feladatait a 23. melléklet szerint hagyja jóvá.

**5. §**

A képviselő-testület a Kunadacs Községi Önkormányzat és intézményeinek 2013. évi pénzmaradvány levezetést a 24. melléklet szerint hagyja jóvá. Az önkormányzatnak 33.888,- e forint pénzmaradványa keletkezett.

**6. §**

A képviselő-testület a Kunadacs Községi Önkormányzat által adott támogatásokat (2013. évi kedvezményeket) a 25. melléklet szerint hagyja jóvá.

**7.§**

A képviselő-testület Kunadacs Községi Önkormányzat 2013. december 31-i állapot szerinti vagyonát a 26. mellékletben részletezettek szerint 573.296,- e Ft szerint hagyja jóvá.

**8. §**

A rendelet a kihirdetését követő napon lép hatályba.

Dunai László sk. Palla Tibor sk.

polgármester jegyző

***Záradék:***

A rendelet kihirdetése 2014. május „……” napján az önkormányzat hirdetőtábláján való kifüggesztéssel megtörtént.

2014. május hó „...........“

Palla Tibor

jegyző

**3. Napirend tárgyalása**

A Kunadacsi Közös Önkormányzati Hivatal 2013. évi munkájáról szóló beszámoló

***Előadó*:** jegyző, aljegyző

(Előterjesztés a jegyzőkönyvhöz csatolva, 3. sz. melléklete)

A **Jegyző** kiegészítésében elmondja, hogy sikerült a közös hivatal munkáját úgy megszervezni, hogy a lakosságnak nem okozott terhet az átszervezés.

Jó munkakapcsolat alakult ki a székhely és a kirendeltség között.

Kérdés, hozzászólás nem volt.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 53/2014.(IV.29.) sz. Kth.**

*A Kunadacsi Közös Önkormányzati Hivatal 2013. évi munkájáról szóló beszámoló elfogadása*

**H a t á r o z a t**

Kunadacs Község Önkormányzatának Képviselő-testülete a Kunadacsi Közös Önkormányzati Hivatal 2013. évi munkájáról készült beszámolót elfogadja.

**Felelős:** Képviselő-testület

**Határidő:** azonnal

Mivel az együttes ülésen több napirend, kérdés, hozzászólás nem volt, Kunadacs és Kunpeszér községek Képviselő–testületeinek együttes ülése befejeződött és Kunadacs község polgármestere és Kunpeszér község polgármestere az ülést 1755 órakor bezárták.

**Kmf.**

**Dunai László** **Palla Tibor**

polgármester jegyző